CELEX: 52007PC0077
Language: sl
Date: 2007-02-27
Title: Predlog sklep Sveta o podpisu Konvencije Združenih narodov o pravicah invalidov in opcijskega protokola k njej v imenu Evropske Skupnosti

Pomembno pravno obvestilo

|

52007PC0077

Predlog sklep Sveta o podpisu Konvencije Združenih narodov o pravicah invalidov in opcijskega protokola k njej v imenu Evropske Skupnosti  /* KOM/2007/0077 končno */  

	[pic] | KOMISIJA EVROPSKIH SKUPNOSTI |Bruselj, 27.2.2007COM(2007) 77 konč.PredlogSKLEP SVETAo podpisu Konvencije Združenih narodov o pravicah invalidov in opcijskega protokola k njej v imenu Evropske Skupnosti(predložila Komisija)OBRAZLOŽITVENI MEMORANDUMSvet je v odziv na njena priporočila pooblastil Komisijo, da se v okviru zadev, ki so v pristojnosti Skupnosti, pogaja o osnutku konvencije Združenih narodov o pravicah invalidov[1].Pogajanja so se zaključila na osmi seji priložnostnega odbora, ustanovljenega za pogajanja o konvenciji od 14. do 25. avgusta 2006 v New Yorku. Na tej seji je bila sprejeta odločitev, da se Konvencija dopolni z opcijskim protokolom v zvezi s posameznimi sporočili in postopkom preiskave. Obe listini sta bili odobreni na ponovljeni osmi seji priložnostnega odbora 5. decembra 2006.Generalna skupščina Združenih narodov je 13. decembra 2006 sprejela obe besedili. Za podpis bosta na voljo od 30. marca 2007 v New Yorku.Ena od najpomembnejših pogajalskih smernic, ki jo je Svet dal Komisiji, je zadevala pripravljenost Skupnosti na pristop h Konvenciji in protokolu k njej, ker so nekatera področja, ki jih zadevni listini obravnavata, v pristojnosti Skupnosti. Osnutka konvencije in protokola, ki izhajata iz pogajanj Komisije, organizacijam regionalnega povezovanja in posledično Evropski skupnosti omogočata, da pristopijo k listinama.Kar zadeva druge vidike pogajanj, so bili doseženi tudi cilji, ki jih je v svojih smernicah določil Svet.Komisija je zagotovila, da so določbe osnutka konvencije v skladu z ustrezno zakonodajo EU in njeno sodno prakso, na primer z opredelitvami diskriminacije ter nediskriminacije pri zaposlovanju. V tem smislu je pomembno opozoriti, da se zavrnitev razumnih prilagoditev odslej šteje za obliko diskriminacije na mednarodni ravni. Invalidnost je opredeljena glede na vrsto meril, ki odražajo tako socialni okvir invalidnosti kot nedavno sodno prakso Sodišča Evropskih skupnosti o opredelitvi invalidnosti (zadeva C-13/05).Ker so nekatere države navedle, da bodo oba instrumenta podpisale, takoj ko bosta na voljo za podpis v New Yorku, se mora tudi Evropska skupnost pripraviti na ta podpis. Zato mora predsedstvo Sveta imenovati osebe, pooblaščene za podpis Konvencije Združenih narodov o pravicah invalidov in opcijskega protokola k njej v imenu Evropske Skupnosti.Predlog sklepa Sveta, ki ga je predložila Komisija, vsebuje edini člen o pooblastitvi predsednika Sveta, da imenuje osebe, pooblaščene za podpis Konvencije Združenih narodov o pravicah invalidov in opcijskega protokola k njej v imenu Evropske Skupnosti.PredlogSKLEP SVETAo podpisu Konvencije Združenih narodov o pravicah invalidov in opcijskega protokola k njej v imenu Evropske SkupnostiSVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti členov 13 in 95, ki ju je treba brati v povezavi z drugim stavkom prvega pododstavka člena 300(2) Pogodbe,ob upoštevanju predloga Komisije,ob upoštevanju naslednjega:(1) Komisija se je v imenu Skupnosti pogajala o pristopu Skupnosti h Konvenciji Združenih narodov o pravicah invalidov in opcijskem protokolu k njej.(2) Pogajanja so bila uspešno zaključena in iz njih izhajajoči listini bosta 30. marca 2007 na voljo na sedežu Združenih narodov v New Yorku v podpis državam ter, glede na njihove pristojnosti, organizacijam regionalnega povezovanja.(3) Države članice so navedle, da bodo listini podpisale, takoj ko bosta na voljo za podpis v New Yorku, zato ju mora podpisati tudi Evropska skupnost.(4) Ob upoštevanju njune morebitne poznejše sklenitve je treba Konvencijo in opcijski protokol k njej podpisati v imenu Skupnosti –SKLENIL:Edini člen(1) Ob upoštevanju njune morebitne poznejše sklenitve je predsednik Sveta s tem pooblaščen, da imenuje osebe, pooblaščene za podpis Konvencije Združenih narodov o pravicah invalidov in opcijskega protokola k njej v imenu Evropske Skupnosti.(2) Besedilo Konvencije in opcijski protokol k njej sta priložena k temu sklepu.V Bruslju,Za SvetPredsednik [1] Sklep z dne 24. maja 2004.